ПРОТОКОЛ № 33
от заседание на Комисия по дисциплинарните производства
на Висшия съдебен съвет,
проведено на 23 септември  2014 г.

Днес, 23 септември 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ: ВАСИЛ ПЕТРОВ
ЧЛЕНОВЕ:  ГАЛЯ ГЕОРГИЕВА                                          
                                                                         СВЕТЛА ПЕТКОВА
                                                                         ЮЛИЯ КОВАЧЕВА
                                                                         МИХАИЛ КОЖАРЕВ
                                                                         МИЛКА ИТОВА
                                                                         ЯСЕН ТОДОРОВ
               
          	От администрацията на ВСС: 
	Васил Михов – директор на дирекция „Дисциплинарна дейност”;
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Предложение от Мирослав Марков – председател на Районен съд гр. Велики Преслав, за налагане на дисциплинарно наказание на Стоян Ангелов Момов – съдия в Районен съд гр. Велики Преслав.

2. Молба от Маргарит Камбуров – прокурор в Районна прокуратура гр. Свиленград, във връзка с влязло в сила решение на ВАС – VІ отделение, с което е потвърдено решение на  Административен съд гр. Хасково, отменящо Заповед на административния ръководител на Районна прокуратура гр. Свиленград, с която му е обърнато внимание.

3. Молба от Георги Петров Тафров – прокурор в СГП, във връзка с образуваното по предложение на административния ръководител на СГП срещу него дисциплинарно производство, ДД № 16/2013 г. , по описа на ВСС.

4. Препоръка от Комисия „Публична комуникация” относно подобряване на комуникацията с Гражданския съвет – предоставяне на обратна информация за резултатите от разглеждане на Актовете и препоръките на Гражданския съвет в постоянните комисии на ВСС.

5.  Констатирана явна фактическа грешка в допълнителна т. 25 от кратък стенографски протокол № 36 от заседание на ВСС, проведено на 30 юли 2014 г.

6. Информация за актуализиране данните на вътрешен регистър на наказателни производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:

7. Предложение от Сотир Цацаров – Главен прокурор на Република България, относно информация – отчет за изпълнението на Плана за действие на Прокуратурата на Република България.

По дневния ред

1. ОТНОСНО: Предложение от Мирослав Марков – председател на Районен съд гр. Велики Преслав, за налагане на дисциплинарно наказание на Стоян Ангелов Момов – съдия в Районен съд гр. Велики Преслав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет, съгласно предложението от Мирослав Марков – председател на Районен съд гр. Велики Преслав, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Стоян Ангелов Момов – съдия в Районен съд гр. Велики Преслав.

2. ОТНОСНО: Молба от Маргарит Камбуров – прокурор в Районна прокуратура гр. Свиленград, във връзка с влязло в сила решение на ВАС – VІ отделение, с което е потвърдено решение на  Административен съд гр. Хасково, отменящо Заповед на административния ръководител на Районна прокуратура гр. Свиленград, с която му е обърнато внимание.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет да приеме за сведение решение № 10414/25.07.2014 г. по адм. дело № 1490/2014 г. на ВАС – VІ отделение, с което е потвърдено решение № 293/18.12.2013 г. по адм. дело № 357/2013 г. на  Административен съд гр. Хасково, отменящо Заповед на административния ръководител на Районна прокуратура гр. Свиленград, с която е обърнато внимание на Маргарит Камбуров – прокурор в Районна прокуратура гр. Свиленград.
2.2. Решенията да се приложат към кадровото досие на магистрата.

3. ОТНОСНО: Молба от Георги Петров Тафров – прокурор в СГП, във връзка с образуваното по предложение на административния ръководител на СГП срещу него дисциплинарно производство, ДД № 16/2013 г. , по описа на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Приема за сведение молбата от Георги Петров Тафров, тъй като тя е предадена на дисциплинарния състав по д. д № 16/2013 г., по описа на ВСС.

4. ОТНОСНО: Препоръка от Комисия „Публична комуникация” относно подобряване на комуникацията с Гражданския съвет – предоставяне на обратна информация за резултатите от разглеждане на Актовете и препоръките на Гражданския съвет в постоянните комисии на ВСС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение, като изразява положително становище към отправената препоръка от Комисия „Публична комуникация” относно подобряване на комуникацията с Гражданския съвет – предоставяне на обратна информация за резултатите от разглеждане на Актовете и препоръките на Гражданския съвет в постоянните комисии на ВСС.

5. ОТНОСНО: Констатирана явна фактическа грешка в допълнителна т. 25 от кратък стенографски протокол № 36 от заседание на ВСС, проведено на 30 юли 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Предлага на Висшия съдебен съвет да вземе решение за поправка на очевидна фактическа грешка на стр. 25 от кратък стенографски протокол № 36 от заседание на ВСС, проведено на 30 юли 2014 г., като в допълнителна т. 25 изразът „по чл. 308, ал. 1, т. 1 от ЗСВ – „забележка”” бъде заменен с „по чл. 308, ал. 1, т. 2 от ЗСВ – „порицание””.
5.2. Възлага на Васил Михов – директор на дирекция „Дисциплинарна дейност”, да извърши проверка по протоколите на Висшия съдебен съвет относно вземане на отделно решение от ВСС по предложение на постоянна комисия в случаите, когато се разглежда и се приема решение по различно предложение, направено от един или повече членове на ВСС.

6. ОТНОСНО: Информация за актуализиране данните на вътрешен регистър на наказателни производства, образувани срещу съдия, прокурор или следовател, както и такива срещу неизвестен извършител, по които като обвиняеми са привлечени съдия, прокурор или следовател.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Възлага на Васил Михов – директор на дирекция „Дисциплинарна дейност”, своевременно да докладва на съответния дисциплинарен състав за приключването на наказателно производство, във връзка с което е спряно дисциплинарно производство пред ВСС.

7. ОТНОСНО: Предложение от Сотир Цацаров – Главен прокурор на Република България, относно информация – отчет за изпълнението на Плана за действие на Прокуратурата на Република България.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Предоставя възможност на членовете на Комисията да изразят становище относно отчета за изпълнението на Плана за действие на Прокуратурата на Република България до Комисия „Международна дейност” в срок до 30.09.2014 г.

23.09.2014 г.			                
				                       ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: 
                                                                                                          ВАСИЛ ПЕТРОВ   
 
 Директор на дирекция
„Дисциплинарна дейност” :
                                  Васил Михов       
Главен експерт – юрисконсулт 
в дирекция „Дисциплинарна дейност”:
                               	   Деница Захариева	                           
Сътрудник на комисия:
                                  Ралица Илиева